open-index/open-wikipedia-markdown huggingface dataset:
Viesturi (Viesturu pagasts)

**Viesturi** ir ciems Bauskas novada Viesturu pagastā. Atrodas pagasta ziemeļaustrumos 10,0 km no pagasta centra Bērsteles, 17,9 km no novada centra Bauskas un 72,0 km no Rīgas.

Apdzīvotā vieta atrodas pie autoceļa V1038 (Mežotne—Viesturi—Jaunsvirlauka).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Bažu purvs

**Bažu purvs** () ir augstā un pārejas tipa purvs Talsu novada Kolkas pagastā. Izvietojies Irves līdzenumā Slīteres nacionālā parka regulējamā režīma zonā. Veidojies, nepietiekamas noteces dēļ pārpurvojoties sauszemei. Purvam izteikta trīsstūra forma, ko nosaka vēdekļveidīgais kāpu izvietojums. No purva austrumu daļas notece uz Milzgrāvi, no rietumu daļas — uz Pitragsupi. Purva centrālajā daļā grāvju tīkls. Apaugumā galvenokārt sīkas priedes. 1992. gadā purvā un tā apkārtnē plosījās liels ugunsgrēks, nodega 3000 ha liela platība.

## Atsauces

## Ārējās saites
Dižpurs

**Dižpurs** var būt:
* Dižpurs Ances pagastā
* Dižpurs Ģibuļu pagastā

* Bažu purva cits nosaukums
* Dižpurva Popes pagastā cits nosaukums
* Stiklu Dižpurva cits nosaukums
Zamuels Bodens

**Zamuels Bodens** (; , Kingstona pie Hallas — , Londona) bija Lielbritānijas šahists.

## Biogrāfija
Bijis viens no 19. gadsimta spēcīgākajiem Anglijas šaha meistariem. Piedalījies vairākos šaha turnīros, bet 1858. gadā zaudējis maču ASV šahistam Polam Morfijam ar 2½:7½ (+1, =3, -6). 1853. gadā partijā pret R. Šulderu pieteicis oriģinālu matu ar diviem laidņiem, kas vēlāk ieguvis nosaukumu "Bodena mats". 1851. gadā anonīmi publicējis grāmatu *A Popular Introduction to the Study and Practice of Chess* ("Ievads šaha spēles izpētē un praksē"), kura bijusi populārā sava laika šahistu aprindās. Devis arī nozīmīgu ieguldījumu tādu atklātņu kā karaļa gambīts un Filidora aizsardzība teorijas attīstībā.

## Atsauces

## Ārējās saites

* S. Bodena šaha kompozīcijas vietnē PDB
Gamaliēls

thumb|200px|Gamaliēls no Brokhausa un Efrona ebreju enciklopēdijas

**Rabans Gamliēls ben Šimons ha-Zakens**, kristīgajā tradīcijā saukts **Gamaliēls** (, ; miris 63. gadā), bija jūdaisma tradīcijā rabīns un tanna, redzams sinedrijas loceklis 1. gadsimtā, hazala Hillēla mazdēls. Viens no talmūdiskā jūdaisma pamatlicējiem.

Gamailēls kristīgajā tradīcijā ir kristiešu svētais. Tiek uzskatīts, ka pieminēts Apustuļu darbu 5. nodaļā kā farizejs un apustuļu aizstāvis sinedrijā. Gamaliēls Apustuļu darbos tiek piesaukts kā Svētā Pāvila skolotājs jūdaismā.

## Ārējās saites

* "GAMALIELS UN RABĪNISKĀ SKOLA", Latvijas luterānis
Humpoleca

**Humpoleca** () ir pilsēta Čehijā, Visočinas apgabala Pelhržimovas apriņķī.

## Vēsture
Rakstos pirmoreiz 1178. gadā. No 13. līdz 15. gadsimtam apkārtnē ieguva sudrabu, vēlāk pazīstama kā audumu ražošanas centrs, maksimumu sasniedzot 19. gadsimtā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

## Cilvēki
Humpoleca ir antropologa Aleša Hrdličkas (*Aleš Hrdlička*, 1869—1943) un dzejnieka Ivana Marina Jirousa (*Ivan Martin Jirous*, 1944—2011) dzimtā pilsēta.
Deep Blue

200px|right|thumb|Superdators ''Deep Blue''
***Deep Blue*** bija IBM kompānijas radītais šaha superdators.

## Vēsture
*Deep Blue* bija pirmais dators, kas uzvarēja pasaules čempionu šahā. Tika organizēti divi mači ar Gariju Kasparovu. 1996. gada februārī Filadelfijā Kasparovs bija pārāks ar 4:2, bet atbildes mačā 1997. gada maijā Ņujorkā viņš zaudēja ar 2½:3½.

Šiem mačiem bija liela ietekme uz Kasparova dibinātās Profesionālā šaha asociācijas likteni, jo 1996. gadā tā zaudēja savu galveno sponsoru kompāniju Intel sakarā ar Kasparova lēmumu spēlēt maču pret viņu tiešo konkurentu radīto superdatoru, un tas vēlāk noveda pie asociācijas faktiskas izjukšanas.

## Tehniskais raksturojums
*Deep Blue* bija IBM superdatora klāsteris RS/6000 SP. Tajā bija uzstādīti 480 šaha procesoru un 30 procesoru P2SC. Katrā no 30 mezgliem bija 4 GB diska atmiņas. Katrs speciālais šaha procesors varēja apskatīt no 2 līdz 2,5 miljonu šaha pozīciju sekundē. *Deep Blue* programmas nodrošinājums bija uzrakstīts C valodā un strādāja AIX 4.2 operāciju sistēmā. 1997. gadā *Deep Blue* bija 259. vietā starp visas pasaules superdatoriem.

## Atsauces

## Ārējās saites
Pikalne

**Pikalne** ir ciems Salaspils novada Salaspils pagastā pie autoceļu P4 (Ulbroka—Ogre) un V965 (Kaparāmurs—Dobelnieki) krustojuma. Ciema sastāvā ietilpst ciema daļa Vācu kalni.
## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Aizkraukles muiža

**Aizkraukles muiža** ir ciems Aizkraukles novada Aizkraukles pagastā, izvietojies novada dienvidu daļā,  no novada centra Aizkraukles un  no Rīgas. Uz Aizkraules muižu ved vietējas nozīmes autoceļš V954.

Apdzīvotā vieta izveidojusies ap Aizkraukles muižas (*Ascheraden*) ēkām. Pirmā pasaules kara laikā visas muižas ēkas, izņemot parka paviljonu, tika nopostītas. Muižu cēla pēc tās īpašnieka Karla Frīdriha Šulca fon Ašerādena projekta, pabeigta 1761. gadā.

## Atsauces
Sudžou (Dzjansu)

**Sudžou** () ir pilsēta Dzjansu provincē, Ķīnā. Atrodas provinces dienvidaustrumos ap 100 km uz ziemeļrietumiem no Šanhajas. Otra lielākā pilsēta provincē pēc tās administratīvā centra Naņdzjinas.

## Vēsture
Dibināta 514. gadā p.m.ē. Ap mūsu ēras 100. gadu tā kļuva par vienu no desmit pasaulē lielākajām pilsētām, lielākoties migrācijas no Ziemeļķīnas dēļ. Kopš 10. gadsimta šis ir arī nozīmīgs tirdzniecības centrs. Minu un tai sekojošās Cjinu dinastijas laikā Sudžou bija nacionāla mēroga ekonomikas, kultūras un komercijas centrs, tāpat šī bija pasaulē lielākā pilsēta, kas nav kādas valsts galvaspilsēta (līdz 1860. gadam). Kopš 1978. gada, kad Ķīnā tika sāktas ekonomikas reformas, Sudžou ir viena no ātrāk augošajām pilsētām pasaulē.

Populārs tūrisma objekts ar kanāliem, pagodām un dārziem. Klasiskie dārzi ir iekļauti UNESCO Pasaules mantojuma sarakstā. Bieži tiek dēvēta par "Austrumu Venēciju" un "Ķīnas Venēciju".

Viena no Latvijas galvaspilsētas Rīgas sadraudzības pilsētām.

## Atsauces

## Ārējās saites
Andrejs Holcmanis

**Andrejs Holcmanis** (1920—2009) bija latviešu arhitekts un sabiedrisks darbinieks. Arhitektūras zinātņu doktors un Triju Zvaigžņu ordeņa virsnieks. Galvenokārt darbojies pieminekļu aizsardzības un pilsētbūvniecības jomās, it sevišķi — Vecrīgā.

## Biogrāfija
Andrejs Holcmanis dzimis 1920. gada 18. jūlijā Rīgā, jurista un Latvijas Republikas Tieslietu ministra Viļa Holcmaņa ģimenē. Bērnībā pie privātskolotājas Margaritas Šelt apguvis gan vācu valodu, gan klavierspēli. Vēlāk, pašmācības ceļā, apguvis arī ērģeļu spēli. Jau pusaudža gados ar velosipēdu apbraukājot Latviju un fotografējot senas baznīcas un muižas sācis interesēties par arhitektūru. 1939. gadā uzsācis arhitektūras studijas Latvijas Universitātē. Mācījies pie Ernesta Štālberga, Eižena Laubes un Paula Kundziņa. Studiju laikā kļuvis par akadēmiskās vienības Austrums biedru.

1945. gadā ar izcilību absolvējis Latvijas Universitātes Arhitektūras fakultāti. Uzreiz pēc absolvēšanas, pēc Ernesta Štālberga uzaicinājuma, sācis darbu kā jaunākais līdzstrādnieks tikko izveidotajā Zinātņu akadēmijas Arhitektūras un celtniecības institūtā. 1949. gadā publicējis pirmo rakstu par Vecrīgas sanāciju.
1950. gadā uz ielas pēkšņi arestēts un deportēts uz Sibīriju. Nometināts Krasnojarskas novada Ustjabakanas rajonā kur strādā par būvinženieri un uzrauga jaunu ēku celtniecību.
1956. gadā atgriežas Latvijā un sāk darbu Rīgas Galvenajā arhitektūras pārvaldē kā rajona arhitekts. Vēlāk kļuvis arī par galvenā arhitekta vietnieku. 1966. gadā piedalījies Rīgas Arhitektūras pieminekļu aizsardzības inspekcijas izveidē un 1968. gadā kļuvis par tās vadītāju. Lielākais panākums šajā periodā ir Rīgas Sv. Pētera baznīcas torņa atjaunošana. Tomēr 1973. gadā ir spiests atstāt inspekcijas vadītāja amatu par pārlieku lielu atjaunotā Pētera baznīcas torņa atklāšanas publicitāti un vēlmi atklāšanu atzīmēt ar koncertu baznīcā. Arī pēc atbrīvošanas no amata turpinājis strādāt pilsētas būvvaldē.
1983. gadā ir viens no Vecrīgas reģenerācijas projekta autoriem. 1997. gadā apbalvots ar IV šķiras Triju zvaigžņu ordeni.

Projektējis vairāk nekā simts privātmāju un vasarnīcu visā Latvijā. Viņa vadībā tika veikta arī Rīgas Krusta baznīcas šķērsjoma rekonstrukcija. Publicējis vairāk nekā 300 zinātniskus un populārzinātniskus rakstus periodikā, vairāku grāmatu autors. Zināmākā no tām — * Vecrīga — pilsētbūvniecisks ansamblis*. Sniedzis neskaitāmas lekcijas par Vecrīgas vēsturi. 2005. gadā par savu ieguldījumu Rīgas vēstures izpētē un saglabāšanā apbalvots ar *Rīgas balvu*. Latvijas arhitektu savienības biedrs kopš 1946. gada.

Lielākā Andreja Holcmaņa aizraušanās bija ērģeļu spēle. Sākot no 1956. gada, regulāri koncertējis kā pianists gan Mazajā Ģildē, gan dažādos pašdarbnieku ansambļos. 1960. gados pašmācības ceļā apguvis ērģeļu spēli un līdz pat mūža beigām aktīvi un regulāri koncertējis. Regulāri spēlējis ērģeles Brīvdabas muzeja Usmas baznīcā. Koncertējis arī Jēzus baznīcā, Jēkaba baznīcā, Vecajā Ģertrūdes baznīcā kā arī citur Latvijā. Spēlējis arī Latvijas Universitātes kamerorķestrī.

Andrejs Holcmanis miris 2009. gada 30. aprīlī Rīgā. Apbedīts I Meža kapos.

## Atsauces
Kārlis I Hābsburgs

**Kārlis I** jeb **Kārlis Francs Jozefs Ludvigs Hūberts Oto Marie** (; dzimis , miris ) no 1916. līdz 1918. gada 11. novembrim bija pēdējais Austrijas ķeizars, līdztekus Bohēmijas (*Karel III.*), Ungārijas (*IV. Károly*) un Horvātijas (*Karlo IV*) karalis.

## Dzīvesgājums
Dzimis ķeizara Franča Jozefa I brāļadēla Erchercoga Oto ģimenē. Par troņmantinieku kļuva pēc tēvabrāļa Franča Ferdinanda nogalināšanas Sarajevā 1914. gadā. Ieņēma troni 1916. gada novembrī pēc Franča Jozefa nāves. 1918. gada 12. novembrī Kārlis I atcēla savu pavalstnieku uzticības zvērestu, tomēr neatcēla sevi no troņa.

1919. gada 3. aprīlī Vācu Austrijas republikas parlaments pieņēma Hābsburgu likumu, izbeidzot Hābsburgu valdīšanu Austrijā, kas bija turpinājusies kopš 1278. gada. 1921. gadā divreiz neveiksmīgi centās ieņemt Ungārijas troni, bet Mikloša Horti pretdarbības dēļ tas neizdevās. Vēlāk caur Šveici devās trimdā uz Madeiru, kur 1922 gadā mira. 2004. gadā Romas katoļu baznīca Kārli I beatificēja.

## Ārējās saites
Almāle

**Almāle**, arī **Almale**, ir ciems Kuldīgas novada Alsungas pagastā. Izvietojusies pagasta austrumu daļā Kauliņas upes kreisajā krastā pie autoceļa V1285  no pagasta centra Alsungas,  no novada centra Kuldīgas un  no Rīgas. 

Apdzīvotā vieta izveidojusies ap bijušās Almāles muižas (*Almalen*, *Almahlen*) centru. Līdz 1973. gadam, kad tika slēgta šaursliežu dzelzceļa līnija Alsunga—Kuldīga, Almalē atradās pieturas punkts.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Flanga atklātnes

**Flanga atklātnes** ir šaha atklātnes, kurās baltie spēlē jebkuru pirmo gājienu, izņemot 1. e2-e4 un 1. d2-d4.

## Populārāko flanga atklātņu saraksts
* **1. Zg1-f3** — Rēti atklātne
* **1. c2-c4** — Angļu atklātne
* **1. g2-g3** — Benko atklātne
* **1. f2-f4** — Bērda atklātne
* **1. b2-b3** — Larsena atklātne
* **1. b2-b4** — Sokoļska atklātne
* **1. g2-g4** — Groba uzbrukums
* **1. d2-d3** — Mizesa atklātne
* **1. c2-c3** — Saragosas atklātne
 
## Skatīt arī
* Atklātās atklātnes
* Pusatklātās atklātnes
* Pusslēgtās atklātnes
* Slēgtās atklātnes

## Literatūra
*  
## Atsauces
Erlitou kultūra

thumbnail|right|Erlitou kultūras atrašanās vieta un hipotētiskās robežas
**Erlitou kultūra** (, *Èrlǐtóu Wénhuà*) ir Ķīnas Bronzas laikmeta kultūra, kas pastāvēja laikā starp 1900. un 1500. g.p.m.ē. Atrastie priekšmeti un pilsētu palieku apjoms liecina, ka šī bija pirmā valsts Ķīnā. 

Erlitou arheoloģisko izrakumu vieta atrodas Henaņas provincē, netālu no Jaņši pilsētas. Erlitou kultūras paliekas atrastas arī blakus esošajās Šaņsji, Šaaņsji un Hubei provincēs. 

Ķīnas arheologi ir izvirzījuši hipotēzi, ka Erlitou atraktās celtņu paliekas ir uzskatāmas par mītiskās Sja dinastijas valsts galvaspilsētu. 

Erlitou atklāja 1959. gadā. Šeit atrastas pils kompleksa un karalisko kapeņu paliekas. Atklātas daudzas bronzas priekšmetu darbnīcas, jo šeit vairumā izgatavoja rituālos bronzas traukus ding. Arheoloģiskā zona ir ap 3 kv.km liela.

Tubular spout, jue. Late Xia. Erlitou culture. Shanghai Museum.jpg|Rituāls bronzas vīna trauks, 18. gs. p.m.ē.
CMOC Treasures of Ancient China exhibit - bronze jue.jpg|Rituāls bronzas vīna trauks
Turquoise-Inlaid Plaque with Stylized Animal-Mask Decoration, 1900-1350 BC, Neolithic to Shang period, Erlitou culture, China, bronze with turquoise inlay - Sackler Museum - DSC02627.JPG|Ar tirkīzu rotāta bronzas bruņurupuča figūra, 1900 - 1350 g.p.m.ē
二里头一号宫殿平面图 zh hant.png|Valdnieka pils kompleksa plāns


## Atsauces
Thiruvananthapurama

**Thiruvananthapurama** (, *Tiruvaṉantapuram*, ) ir pilsēta Keralā, Indijā. Keralas štata administratīvais centrs un apdzīvotākā pilsēta. Atrodas valsts dienvidos.

Nozīmīgs informācijas tehnoloģiju centrs. Atrodas vairākas izglītības iestādes, tai skaitā Keralas universitāte, un zinātnes un tehnoloģiju institūcijas. Tiek uzskatīta par vienu no desmit zaļākajām pilsētām valstī. *Times of India* 2012. gada aptaujā atzīta par labāko pilsētu štatā, kur dzīvot.

## Atsauces

## Ārējās saites
Palembana

**Palembana** (, ) ir pilsēta Sumatrā, Indonēzijā. Atrodas Musi upes abos krastos. Otra lielākā Sumatras pilsēta un septītā lielākā Indonēzijā.

Viena no vecākajām pilsētām Malajas arhipelāgā un Dienvidaustrumāzijā. Bija Srividžajas karalistes (varena malajiešu karaliste) galvaspilsēta no 7. līdz 12. gadsimtam. Nīderlandes Austrumindijas kompānija 1617. gadā Palembanā izveidoja tirdzniecības punktu. Otrā pasaules kara laikā no 1942. līdz 1945. gadam pilsētu okupēja Japāna. 

Ievērojams ir Amperas tilts (viens no garākajiem valstī), lielā mošeja, Srividžajas Universitāte, sultāna Mahmuda Badarudina II muzejs. 

## Ārējās saites
Spaiks Lī

**Šeltons Džeksons "Spaiks" Lī** (; dzimis ) ir amerikāņu kinorežisors, producents, scenārists un aktieris. Viņam piederošā producentu kompānija *[[40 Acres and a Mule Filmworks]]* kopš 1983. gadā ir producējusi vairāk ka 35 filmas.

Lī savās filmās aizskar rasu attiecības, ādas krāsas diskrimināciju melnādaino sabiedrībā, masu mediju lomu ikdienas dzīvē, pilsētvides noziedzību un nabadzību. Par scenāriju filmai *[[Do the Right Thing]]* (1989) un dokumentālo filmu *[[4 Little Girls]]* (1997) nominēts Amerikas Kinoakadēmijas balvai. Šo balvu saņēmis kategorijā "Labākais oriģinālscenārijs" par filmu "Melnais KKKlanmens" (2018). Ieguvis vairākus citus apbalvojumus, tajā skaitā ''Emmy'' balvu par TV miniseriālu *[[When the Levees Broke: A Requiem in Four Acts]]* (2006) un Kinoakadēmijas goda balvu 2015. gadā. 2021. gadā saņēma Amerikas režisoru ģildes balvu par mūža ieguldījumu.

Starp Lī pazīstamākajiem darbiem is tādas filmas kā *[[Malcolm X (filma)|Malcolm X]]* (1992), *[[He Got Game]]* (1998), "25. stunda" (2002), "Insaiders" (2006), *[[Passing Strange]]* (2009) un *[[Highest 2 Lowest]]* (2025).

Spaiks Lī ir kaislīgs sporta līdzjutējs, beisbola komandas Ņujorkas "Yankees", basketbola komandas Ņujorkas "Knicks", hokeja komandas Ņujorkas "Rangers", kā arī Anglijas futbola kluba Londonas "Arsenal" atbalstītājs.

## Filmogrāfija

* *[[Joe's Bed-Stuy Barbershop: We Cut Heads]]* (1983)
* *[[She's Gotta Have It]]* (1986)
* *[[School Daze]]* (1988)
* *[[Do the Right Thing]]* (1989)
* "Blūzs par labāku dzīvi" (*Mo' Better Blues*, 1990)
* "Džungļu drudzis" (*Jungle Fever*, 1991)
* "Malkolms X" (*Malcolm X*, 1992)
* *[[Crooklyn]]* (1994)
* "Padibenes" (*Clockers*, 1995)
* *[[Girl 6]]* (1996)
* *[[Get on the Bus]]* (1996)
* *[[He Got Game]]* (1998)
* "Sema vasara" (*Summer of Sam*, 1999)
* *[[Bamboozled]]* (2000)
* "25. stunda" (*25th Hour*, 2002)
* "Viņa mani ienīst" (*She Hate Me*, 2004)
* "Insaiders" (*Inside Man*, 2006)
* *[[Miracle at St. Anna]]* (2008)
* *[[Red Hook Summer]]* (2012)
* "Vecais zēns" (*Oldboy*, 2013)
* *[[Da Sweet Blood of Jesus]]* (2014)
* *[[Chi-Raq]]* (2015)
* "Melnais KKKlanmens" (*BlacKkKlansman*, 2018)
* *[[Da 5 Bloods]]* (2020)
* *[[Highest 2 Lowest]]* (2025)

## Atsauces

## Ārējās saites

*
Bauska (dabas parks)

**Bauskas dabas parks** ir īpaši aizsargājama dabas teritorija Bauskas novadā. Izvietojies Lielupes ielejā posmā no Bauskas līdz Mežotnei. Aizsargājamā teritorija izveidota 2004. gadā, lai apvienotu atsevišķus vērtīgus dabas pieminekļus (Bauskas dolomīta atsegumus, atsegumus pretī Mūsas un Mēmeles satekai, Jumpravas dolomītu atsegumus, Ziedoņu dolomīta atsegumus), saglabātu neskartu Mēmeles, Mūsas un Lielupes upes posmu, kā arī Lielupes kultūrainavu. Teritorijā atrodas arī nozīmīga upes nēģu un vimbu nārsta vieta un vairāki Latvijā īpaši aizsargājami biotopi. Natura 2000 teritorija.

Dabas parka teritorijā atrodas viens pilsētbūvniecības piemineklis, 8 arheoloģijas pieminekļi, 13 arhitektūras pieminekļi un 3 mākslas pieminekļi, kā arī vairāki kultūrvēsturiski objekti un dižkoki.

## Atsauces
Beberbeķi (nozīmju atdalīšana)

**Beberbeķi** var būt:
* Beberbeķi — Rīgas apkaime
* Beberbeķi — dabas parks
* Brīvkalnu Babītes pagastā cits nosaukums
Piķurgas

**Piķurgas** ir bijušais vidējciems, tagad Salaspils pilsētas ziemeļrietumu daļa, Salaspils novada Salaspils pagastā. Pie Piķurgām sākas Piķurgas upe.

## Atsauces
Chromecast

**''Chromecast** *ir digitālo multimediju atskaņotāju sērija, ko izstrādā [[Google]]. Pēc izmēra nelielās iekārtas spēj atskaņot audio/video saturu augstas izšķirtspējas televizorā vai mājas audiosistēmā, to [[Straumēšana|straumējot]] pa tiešo, izmantojot [[Wi-Fi]] no interneta vai vietējā tīkla. Lietotāji atskaņojamo saturu izvēlas, izmantojot mobilās vai tīmekļa lietotnes, kas atbalsta *Google Cast* tehnoloģiju. Kā alternatīva saturs var tikt attēlots no *Google Chrome* tīmekļa pārlūka personālajā datorā, kā arī atsevišķām *Android *iekārtām.

Pirmās paaudzes *Chromecast*, kas bija video straumēšanas iekārta, tika publiskota 2013. gada 24. jūlijā un tajā pašā dienā bija nopērkama ASV teritorijā par 35 ASV dolāriem. 2014. gada 3. februārī tika publicēts *Google Cast* SDK, kas ļāva trešās puses izstrādātājiem radīt programmatūru, kas strādātu ar *Chromecast*. Saskaņā ar *Google* informāciju 2015. gada maijā bija pieejamas vairāk nekā 20 000 *Google Cast* savietojamas lietotnes.

*Chromecast* tika labi uztverts tehnoloģiju kritiķu vidū, kas slavēja iekārtas vienkāršumu un nākotnes lietotņu atbalsta potenciālu. Pasaulē pārdots vairāk par 20 miljoniem iekārtu, un saskaņā ar *NPD Group* datiem 2014. gadā tā bija pārdotākā straumēšanas iekārta ASV. No publicēšanas brīža līdz 2015. gadam maijam, iekārtas lietotāji veikuši vairāk nekā 1,5 miljardus straumēšanas pieprasījumu. 2015. gada septembrī tika izlaists otrās paaudzes *Chromecast* un arī tikai audio modelis ar nosaukumu *Chromecast Audio*.

== Modeļu salīdzinājums ==



== Atsauces ==


== Ārējās saites ==
* 
* [http://www.google.com/intl/en/chromecast/apps/ Google Chromecast lietotņu saraksts]
* [https://developers.google.com/cast/ *Chromecast'' izstrādātāju SDK]
* DIAL protokola specifikācija un reģistrs
Ludvigs Cimmermanis

**Ludvigs Gotfrīds Cimmermanis** (, dzimis , miris ) bija Vidzemes guberņas Lielvārdes luterāņu mācītājs, Rīgas iecirkņa prāvests.

## Dzīvesgājums
Dzimis Jelgavas ģimnāzijas vēstures skolotāja ģimenē. No 1871. līdz 1876. gadam studēja teoloģiju Tērbatas Universitātē. 1896. gadā kļuva par Lielvārdes draudzes mācītāju. Cimmermanis darbojās Latviešu literārajā biedrībā. 1905. gada 18. jūnijā Lielvārdes baznīcā, Cimmermanim klātesot, notika baznīcas demonstrācija. Izvēršoties  1905. gada revolūcijai, Cimmeramnis devās uz Rīgu, atgriezās draudzē 1906. gadā. 1906. gada 13. septembrī Cimmermani kopā ar sievu nogalināja kaujinieki.
Kamenice Nadlipova

**Kamenice Nadlipova** () ir pilsēta Čehijā, Visočinas apgabala Pelhržimovas apriņķī.

## Vēsture
Pilsēta rakstos pirmoreiz 1267. gadā, bet pilsētai vārdu devušais koks (pilsētas čehu nosaukums *pod Lipou* tulkojumā nozīmē *pie liepas*) atrodas pie pils, vēl zaļo un pirmoreiz rakstos minēts pirms pašas pilsētas - 1248. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

## Tūrisms
Caur pilsētu iet funkcionējoša šaursliežu dzelzceļa līnija.

## Cilvēki
Kamenice Nadlipova ir komponista Vītezslava Novāka (*Vítězslav Novák*, 1870-1949) dzimtā pilsēta.

## Ārējās saites
*Šaursliežu dzelzceļš (''Jindřichohradecké místní dráhy'')
Saurieši (Salaspils pagasts)

**Saurieši** (agrāk **Stopiņi**) bija skrajciems Salaspils novada Salaspils pagastā uz dienvidiem no Sauriešu lielciema, kas atradās Ropažu novada Stopiņu pagastā. Izvietojies pie autoceļa V33 (Saurieši-Salaspils).

## Atsauces
Glikolīze

thumb|500px|Glikolīzes shēma
**Glikolīze** ir viens no centrālajiem glikozes metabolisma ceļiem, aerobās elpošanas laikā. Tās laikā no glikozes tiek iegūts piruvāts un atbrīvojusies enerģija tiek saistīta ATF un NADH veidā. Glikolīze ir galvenais ATF avots šūnā.

To, vai glikoze tiks iesaistīta glikolīzē, galvenokārt nosaka enzīma fosfofruktokināzes-1 aktivitāte — šis enzīms katalizē vienu no vienvirziena reakcijām glikolīzes ceļā — fruktozes 6-fosfāta fosforilēšanu par fruktozes 1,6-bisfosfātu. 
Aerobos apstākļos no piruvāta veidojas acetilkoenzīms A, kas tālāk iesaistās Krebsa ciklā. Anaerobos apstākļos savukārt piruvāts tiek pārvērsts laktātā. Laktāts veidojas, piemēram, stipras muskuļu slodzes laikā. Tas aknās tiek pārvērsts atpakaļ piruvātā, kas glikoneoģenēzes ceļā tiek pārvērsts atpakaļ glikozē. Glikolīze un glikoneoģenēze ir ļoti līdzīgi, bet pretēji vērsti ceļi. Parasti tie nenotiek vienlaicīgi, jo tad ATF tiktu lieki izšķērdēts. Glikolīzes norise tiek stimulēta, piemēram, kad šūnai pietrūkst ATF.

## Atsauces
Beberbeķi (dabas parks)

**Beberbeķu dabas parks** ir īpaši aizsargājama dabas teritorija Mārupes novada Babītes pagastā, Rīgas pilsētas rietumu pierobežā, teritorijā starp dzelzceļa līniju Torņakalns—Tukums II, Babītes ciemu un Rīgas apvedceļu A5. To šķērso autoceļš E22. Tas tika izveidots 1977. gadā bioloģiski vērtīgu priežu audžu aizsardzībai. Parkā dominē priežu sils un priežu mētrājs, daļu no tiem veido vecas vērtīgas priežu audzes.

Ģeomorfoloģiski parks "Beberbeķi" ir Piejūras zemienes Rīgavas līdzenumā, un to šķērso Nordeķu—Kalnciema kāpu grēda. Lielu teritorijas daļu aizņem jūras pārskalots abrāzijas un akumulācijas līdzenums, ko saposmo aprimušu kāpu grēda. Dienvidu galā ir Beberbeķu dzirnavezers.

Parks ir *[[Natura 2000]]* teritorija. Tā ir nozīmīga vieta Rīgas iedzīvotāju atpūtai un izglītībai; pārmērīga antropogēnā slodze izraisa meža degradāciju.

## Atsauces

## Ārējās saites
Ežēns Skribs

**Ogistēns Ežēns Skribs** (, dzimis , miris ) bija franču dramaturgs un operu libretists.

Dzimis un miris Parīzē. Ļoti ražīgs autors, radījis pāri par 150 lugu, daudzas no kurām mūsdienās ir gandrīz aizmirstas. Plaši izmantoja līdzautorus un palīgus savā darbā (dažkārt viens cilvēks lugās izstrādāja sižetu, cits rakstīja dialogus, cits gudroja jokus un tamlīdzīgi). Daudzu tālaika operu libretu autors. Radījis libretus Meijerbēra, Obēra, Verdi ("Sicīlijas vespere"), Doniceti, Alevī, Bualdjē, Rosīni, Ofenbaha operām. Savukārt pēc Skriba lugu motīviem ir radīti libreti operām Doniceti operai "Mīlas dzēriens", Bellīni operai "Somnambula", Čilea operai "Adriēna Lekuvrēra" un Verdi operai "Masku balle". 1834. gadā ievēlēts Franču akadēmijā.

## Ārējās saites
Bhubanešbara

**Bhubanešbara** (ଭୁବନେଶ୍ୱର, ) ir pilsēta Orisā, Indijā. Orisas štata administratīvais centrs un lielākā pilsēta.

Bhubanešbara ir Austrumindijas ekonomiskais un reliģiskais centrs, viena no tām pilsētām valstī, kas attīstās visātrāk. Bieži tiek dēvēta par "Indijas tempļu pilsētu" — lielākā daļa tempļu uzcelti starp 7. un 14. gadsimtu.

## Atsauce

## Ārējās saites
Fudžou

**Fudžou** () ir pilsēta Fudzjaņas provincē, Ķīnā. Provinces administratīvais centrs un viena no lielākajām pilsētām tajā&nbsp;— kopējais iedzīvotāju skaits sasniedz 7,2 miljonus. Atrodas pie Miņas upes grīvas.

Viena no pirmajām apdzīvotajām vietām Fudzjaņā. Pēc Ķīnas dibināšanas 1949. gadā tika atvērta dzelzceļa līnija, kas Fudžou savieno ar valsts dzelzceļa sistēmu, vēl ir tikusi uzlabota osta.

## Atsauces

## Ārējās saites
Pietà

***Pietà*** () ir itāļu mākslinieka Mikelandželo renesanses skulptūra, kas atrodas Svētā Pētera bazilikā, Vatikānā. Mākslas darbs tapis no 1498. līdz 1499. gadam, izgatavots no marmora.

Skulptūru pasūtīja franču kardināls Žans de Biljērs. Svētā Pētera bazilikā skulptūra atrodas kopš 18. gadsimta. Tas ir vienīgais darbs, kuru Mikelandželo ir parakstījis.

Skulptūrā attēlots Jēzus Kristus, kura ķermeni pēc krustā sišanas tur viņa māte Marija.

## Ārējās saites
Dainis Krištopāns

**Dainis Krištopāns** (dzimis  Ludzā) ir latviešu rokasbumbas spēlētājs. Ir viens no Latvijas handbola izlases līderiem. Pašlaik (2023) pārstāv Vācijas klubu *[[MT Melsungen]]*. Ar augumu 215 cm Dainis Krištopāns ir viens no garākajiem rokasbumbas spēlētājiem pasaulē.

## Karjera
Karjeru sāka vietējā Ludzas klubā SK Latgols. No 2009. līdz 2015. gadam spēlēja Slovākijas Prešovas "Tatran" klubā, tā sastāvā vairākas reizes kļuva par valsts čempionu, spēlēja EHF Čempionu līgā. 2015. gada sezonu noslēdza Kataras klubā *Al Rayyan*. No 2015. līdz 2017. gadam spēlēja Baltkrievijas klubā Brestas "Meshkov". 2019. gadā, pārstāvot Skopjes klubu *[[RK Vardar]]*, uzvarēja EHF Čempionu līgā. 2020. gadā, kad *Vardar* radās finansiālas problēmas, neilgu laiku pārstāvēja Vācijas klubu Berlīnes "Füchse".

No 2020. līdz 2023. gadam spēlēja Francijas klubā Parīzes "Saint-Germain". Ar Parīzes komandu viņš trīs reizes uzvarēja Francijas čempionātā (2021, 2022, 2023) un divreiz ieguva Francijas kausu (2021. un 2022. gadā). 2023. gada janvārī parakstīja līgumu ar Vācijas klubu *[[MT Melsungen]]* un pārcēlās uz to 2023. gada 1. jūlijā. Līgums ar Melzungenes klubu ir spēkā līdz 2027. gada 30. jūnijam.

2015. gada Pasaules čempionāta kvalifikācijā kļuva par rezultatīvāko Latvijas izlases spēlētāju ar 33 vārtiem sešās spēlēs. Spēlēja Latvijas izlases sastāvā 2020. gada Eiropas čempionāta finālturnīrā, trīs spēlēs guva 21 vārtus un izdarīja 13 rezultatīvas piespēles.

## Atsauces

## Ārējās saites
2016. gada Pasaules čempionāts florbolā

**2016. gada Pasaules čempionāts florbolā** bija 11. Pasaules čempionāts florbolā. Tas notika Rīgā no 3. līdz 11. decembrim, un šī bija pirmā reize, kad Latvija uzņēma pasaulē nozīmīgākās florbola sacensības. Par čempioniem kļuva Somija, kas finālā pēcspēles metienos pieveica Zviedriju. Par turnīra vērtīgāko spēlētāju tika atzīts Somijas florbolists Peters Kotilainens.

## Arēnas

## Grupu sadalījums

## Grupu turnīrs
### A grupa

### B grupa

### C grupa

### D grupa

## Izslēgšanas spēles

### Cīņa par 1.vietu

### Cīņa par 5.vietu

### Cīņa par 9.vietu

### Cīņa par 13.vietu

## Vietu sadalījums

## Atsauces

## Ārējās saites
*Oficiālā mājaslapa
Andis Juška

**Andis Juška** (dzimis ) ir bijušais Latvijas tenisists, pēc spēlētāja karjeras beigām — treneris.

Dzimis tenisistu ģimenē: abi vecāki Jānis un Daiga Juškas ir starp ievērojamākajiem tenisa treneriem Latvijā.

Spēlētāja karjeras laikā augstākais sasniegums ATP vienspēļu rangā bija sasniegtā 226. vieta 2009. gada oktobrī, dubultspēlēs — 136. vieta 2010. gada oktobrī. Ilgus gadus bija Latvijas otrs labākais tenisists pēc Ernesta Gulbja. Ir izcīnījis vairākas uzvaras dažāda ranga ITF vienspēļu un dubultspēļu turnīros. Nav spēlējis *[[Grand Slam (teniss)|Grand Slam]]* pamatturnīrā. Pārstāvējis Latviju Deivisa kausa izcīņā.

Pēc spēlētāja karjeras beigām pievērsies trenera darbam. 2018. gadā pildīja Aļonas Ostapenko trenera asistenta pienākumus, tai skaitā, sniedzot padomus spēles gaitā. Šobrīd Andis ir Amandas Anisimovas treneris. 2021. gadā tika paziņots, ka viņš kļūst par Ukrainas tenisistes Eļinas Svitoļinas treneri.

## Atsauces

## Ārējās saites
Cinamon

thumb|250px|''Cinamon'' kinoteātra ieeja
***Cinamon*** ir astoņu zāļu kinoteātris Rīgā, Vidzemes priekšpilsētā. Tas atrodas iepirkšanās un izklaides centrā "AKROPOLE Alfa", Brīvības gatvē 372. *Cinamon* pieder Igaunijas uzņēmumam *Cinamon Group*, kura sastāvā ir *Cinamon* Baltijas kinoteātru tīkls. Latvijas teritorijā *Cinamon Group* kinoteātris darbojas arī Liepājā, bet ārpus Baltijā *Cinamon Group* kinoteātri darbojas arī Igaunijā — Tallinā, kā arī Lietuvā — Kauņā.

## Vēsture
Kino būvniecība sākās 2007. gada novembrī, kad tirdzniecības parkam "Alfa" sāka piebūvēt ēkas paplašinājumu. 2007. gada nogalē par kino ēkas celtniecību attīstītājs *Linstow Center Management* noslēdza līgumu ar būvkompāniju SIA "Bukoteks". Būvnieks tika izvēlēts slēgtā konkursā pēc septiņu iesniegto pieteikumu izvērtēšanas. Šo kinoteātri būvēja līdz 2008. gada novembrim, tas tika atvērts 2008. gada 7. novembrī. Tajā ir 8 zāles ar kopējo vietu skaitu 1360 skatītājiem. Kinoteātris ik nedēļu nodrošina 12 līdz 16 jaunākās filmas, tas piedāvā ko vairāk kā tikai filmu skatīšanos, sniedzot dažādas papildu izklaides iespējas (neazartspēļu zāle bērniem un pieaugušajiem, restorāni, kafejnīca).

## Atsauces

## Ārējās saites
* ''Cinamon'' kino mājaslapa
Jaunuzņēmums

**Jaunuzņēmums** () ir uz kādu inovatīvu ideju vai jaunu tehnoloģiju balstītas uzņēmējdarbības sākotnējais posms uzņēmuma, partnerības vai pagaidu organizācijas formā. Jaunuzņēmumi tiek veidoti daudzās ekonomikas nozarēs, bet biežāk tie ir informācijas tehnoloģiju jomā.

Jaunuzņēmuma attīstības un tā finansēšanas gaitā var izdalīt vairākus posmus:
# Koncepcijas posms — uzņēmējs sāk attīstīt ideju savā prātā. Tiek pētīta iespēja ideju pārvērst produktā vai pakalpojumā.
# Sēšanas posms — tiek meklēts finansējums. Investors parasti veic detalizētu idejas tehnisko, tirgus un ekonomisko izpēti. Ja šāds bizness tiek atzīts par iespējamu, uzņēmējs sāk pirmos soļus uzņēmuma veidošanā un idejas praktiskā attīstīšanā.
# Sākuma posms — tiek attīstīts produkts, infrastruktūra un komanda. Sākas produkcijas ražošana. Uzņēmumam ieņēmumi nav lieli, nepieciešamas investīcijas.
# Augšanas posms — uzņēmumam pieaug pārdošanas apjomi, bet vēl ir nepieciešams trešās puses finansējums. Augšanas posms parasti ir divu gadu veciem uzņēmumiem.
# Mezanina finansēšanas (paplašināšanās) posms — uzņēmums cenšas eksponenciāli paplašināt pārdošanu, iekarojot jaunus tirgus un pārņemot esošus uzņēmumus. Tam nepieciešams papildu finansējums.
# Iziešanas posms — pēdējie finansējumi, pirms uzņēmumam kļūt patstāvīgam.

Jaunuzņēmumiem bieži palīdz biznesa inkubatori, sniedzot infrastruktūras, konsultāciju, mentora, finansējuma piesaistīšanas un citus pakalpojumus.

## Atsauces
Salgalia

***Salgalia*** bija 1926. gada 18. jūnijā Rīgā dibināta studentu korporācija. Salgalias krāsas ir sarkans-melns-balts, ģerboņa devīze "Draugam sirdi, naidniekam krūtis", krāsu devīze "sirsnība, centība, goda prāts".

Kopīgo korporāciju komanu *Salgalia* garantēja pie studentu korporācijas Selonija, Latvijas Universitātes Prezidiju konventā uzņemta 1931. gada 12. maijā. 1939. gadā tajā bija 40 aktīvo locekļu. 
Korporācijas darbība trimdā pamazām apsīka 1980. gados un Latvijā tā neatjaunojās.

## Atsauces
Ruthenia

thumb|270px|Studentu korporācijas ''Ruthenia'' locekļi pēc 1929. gada
***Ruthenia*** bija 1929. gada 18. aprīlī pēc studentu korporācijas *[[Fraternitas Arctica]]* sašķelšanās Rīgā dibināta krievu studentu korporācija. Latvijas Universitātes Prezidiju konventā uzņemta 1935. gada 5. novembrī. 1939. gadā tajā bija 45 aktīvo locekļu, 25 filistri. 
Trimdā darbojās līdz 1998. gadam, korporācijas darbība Latvijā nav atjaunota.

## Vapenis, krāsas un devīzes
thumb|200px|Studentu korporācijas ''Ruthenia'' ģerbonis
Tās krāsas bija melna-oranža-balta, bet devīzes *Vera amicitia in calamitatibus dignoscitur* un *Рцы Слово Твёрдо*.
Kopīgo korporāciju komanu *Ruthenia* garantēja pie studentu korporācijas *[[Lettgallia]]*.

## Literatūra
* "Ruthenia Rīgā un svešatnē 1929-1998" (2005) (krieviski)

## Atsauces

## Ārējās saites
* Fotogrāfijas no krievu studentu korporācijas ''Ruthenia'' arhīva
Vendia

**Vendia** ir studentu korporācija, kas dibināta 1927. gada 20. martā Rīgā. Vendias krāsas ir zaļš-brūns-zelts, devīzes "Tēvija, gods, pienākums" un *Virtute et exemplo*.

Korporācijas nosaukums atvasināts no senā Cēsu nosaukuma *Wenden*, kas cēlies no vendu nosaukuma.

Kopīgo korporāciju komanu Vendia garantēja pie studentu korporācijas Selonija, Latvijas Universitātes Prezidiju konventā uzņemta 1930. gada 9. decembrī. 1928. gadā nodibinājās Filistru biedrība, 1938. gadā Vendias Filistru biedrībā bija 86 filistri. Pēc Latvijas okupācijas korporācijas darbību aizliedza, pēc Otrā pasaules kara 1950. gadā Vendia atjaunoja darbību ASV, bet 1990. gadā Latvijā.
alt=Studentu korporācijas "Vendia" krāsu vairodziņš un cirķelis.|center|thumb|459x459px|Studentu korporācijas "Vendia" krāsu vairodziņš un cirķelis

## Atsauces
Bebrupe (Lobes ezera pieteka)

**Bebrupe** (arī **Bebrīte**, **Lobe**) ir upe Vidzemē, Lobes ezera pieteka. Sākas Sausnējas pagastā dienvidaustrumos no Liepkalnes, tek līkumojot dienvidu—dienvidrietumu virzienā pa Viduslatvijas nolaidenumu. Upes gultne lielākajā daļā tecējuma taisnota, regulēta. Ietek Lobes ezerā tā austrumu krastā. Lielākās pietekas ir Galdupe (8 km) un Lantupīte (10 km; abas kreisās).

## Atsauces
Bebrupīte

**Bebrupīte** var būt:
* Bebrupīte — Tirziņas pieteka
* Bebrupīte — Melnupes pieteka
* Bebrupīte — Ilūkstes pieteka
* Bebrupīte — Abavas pieteka
* Bebrupīte — Ventas pieteka

* Bebrupes cits nosaukums
* Līčupes nosaukums augštecē
Fraternitas Vesthardiana

thumb|200px|Studentu korporācijas ''Fraternitas Vesthardiana'' ģerbonis
***Fraternitas Vesthardiana*** () ir studentu korporācija, kas dibināta 1924. gada 8. oktobrī Rīgā. *Fraternitas Vesthardiana* krāsas ir pelēks-sarkans-zelts, devīzes "Tautas slava - paša gods" un "Būt vai nebūt".
Korporācijas nosaukums atvasināts no senās Zemgales ķēniņa Viestarda vārda.

Kopīgo korporāciju komanu *Fraternitas Vesthardiana* garantēja pie studentu korporācijas Selonija, Latvijas Universitātes Prezidiju konventā uzņemta 1926. gada 27. aprīlī. 1928. gadā nodibinājās Filistru biedrība. Pēc Latvijas okupācijas korporācijas darbība tika aizliegta, pēc Otrā pasaules kara 1953. gadā *Fraternitas Vesthardiana* atjaunoja darbību trimdā, bet 1990. gadā Latvijā.

## Atsauces

alt=Studentu korporācijas "Fraternitas Vesthardiana" krāsu vairodziņš un cirķelis.|thumb|300x300px|Studentu korporācijas "Fraternitas Vesthardiana" krāsu vairodziņš un cirķelis.

## Ārējās saites
Bednes purvs

**Bednes purvs** ir dabas liegums Valkas novada Zvārtavas pagastā. Izvietojies pagasta vidusdaļā uz ziemeļiem no Aumeisteru ezeru grupas. Liegums izveidots 1977. gadā kā dzērvenāju liegums 30,8 ha platībā, aizņem lielāko daļu no 35 ha lielā Bedņu purva (nosaukts pēc purva rietumu malā esošajām Bedņu mājām). Liegums ir pārejas purva un slīkšņu aizsardzības teritorija, kur nelielā teritorijā sastopamas Lēzeļa lipare, dzeltenā akmeņlauzīte un spīdīgā āķīte, kā arī ļoti retas spāru sugas. Pašu purvu veido aizaudzis ezers, kam vidū nepārejama slīkšņa. Dzērvenāji ir gar purva malām 10—15 m platā joslā, galvenokārt lielā dzērvene. 

## Atsauces
Fraternitas Cursica

alt="Fraternitas Cursica" krāsu vairodziņš un cirķelis.|thumb|234x234px|"Fraternitas Cursica" krāsu vairodziņš un cirķelis.
***Fraternitas Cursica*** () ir studentu korporācija, kas dibināta 1947. gada 7. maijā pie Baltijas Universitātes Pinnebergā.
Korporācijas nosaukums izvēlēts, lai godinātu seno kuršu jūrasbraucēju varoņgaru. Sadzīvē korporācijas biedri dēvēti par kuršiem.

## Krāsas un devīze
Korporācijas krāsas ir melns-zelts-zils. *Fraternitas Cursicas* devīze ir "Darbi taisnībai, uzticība draugam, zobens tēvzemei".

Melnā krāsa un devīzes pirmā daļa "Darbi taisnībai"  simbolizē kuršu un ticību taisnības uzvarai, kas cieta un nelokāma kā melna klints, pret kuru šķeļas bangu viļņi.
Zilā krāsa un devīzes daļa "Uzticība draugam" simbolizē kopības sajūtu un paļaušanos uz draugiem.
Zelta krāsa un devīzes daļa "Zobens tēvzemei" simbolizē tēvzemes mīlestību.

## Vapenis
Korporācijas vapeņa (ģerboņa) centrālais elements ir apaļais kuršu vairogs, ko šķērso meln-zelt-zils trikolors diagonāli, no kreisās uz labo pusi. Vairoga centrā sudraba cirķelis (monogramma). Vairoga ārējo malu rotā 27 naglas — skaits, ka simbolizē 27 *Fraternitas Cursicas* dibinātājus. No 27 naglām vizuāli redzamas ir 25. Aiz vairoga — kuršu zobens. Vairogu ieskauj ozollapu vijums un lentes, uz kurām uzrakstīta Fraternitas Cursicas devīze un dibināšanas datums "7. V 1947".

## Konventa dzīvoklis
Kopš 2001. gada kuršu mājvieta ir Ausekļa ielā 3, Rīgā. Kaimiņos citai latviešu studentu korporācijai — Vendia.

## Darbība
Kopīgo korporāciju komanu *Fraternitas Cursica* garantēja pie studentu korporācijas *[[Lettonia]]*. Tās speciālais konvents globālā apmērā darbojās gan Toronto, gan Sidnejā, 1981. gadā Toronto kopas locekļi iegādājās savu namu, kuru nosauca par "Kuršu jomu" un iekārtoja tajā konventa dzīvokli.
Pēc 1990. gada korporācija sāka darbību arī Latvijā. Tajā pat laikā kļuva par Prezidiju Konventa locekli.

## Atsauces
Kera

**Kera** var būt:

* Miranda Kera (*Miranda Kerr*; dzimusi 1983) — austrāliešu modele;
* Sūzena Kera (*Susan Kare*, dzimusi 1954) — amerikāņu grafikas dizainere.
Radiosity

3D datorgrafikā ***radiosity*** ir algoritms, kas imitē dabisku gaismu un gaismas difūzo atstarošanos. Atšķirībā no citiem renderēšanas algoritmiem un metodēm, kuras izmanto Montekarlo algoritmus (piemēram, ceļu izsekošanu), kas apstrādā visu veidu gaismas ceļus, tipiski *radiosity* tikai ceļus (ar kodu "LD" E "), kas atstāj gaismas avotu un tiek atspoguļots pāris reižu skaitu (iespējams nulle reižu), pirms to redz ar aci. *Radiosity* ir globālu apgaismojumu algoritms tādā nozīmē, ka apgaismojums, kas ierodas uz virsmas nonāk ne tikai tieši no gaismas avotiem, bet arī no citām virsmām, kuras atstaro gaismu.

Pirmo reizi *radiosity* metode tika izmantota un attīstīta sākot no 1950.gada. Vēlāk, 1984.gadā, pētnieki Kornela Universitātē un Hirošimas Universitātē attīstīta un bagātināja datorgrafikas renderēšanas problēmas.

Pirmie, nopietnie radiosity dzinēji tika izveidoti un nesti gaismā ar Geomerics palīdzību, kas ir programmatūras ražotāji no Kembridžas. *Radiosity* izmanto tādās spēlēs kā Battlefield 3 un Need For Speed: Run.

## Vizuālās rakstura pazīmes
thumb|305x305px|Atšķirība starp standarta tiešo apgaismojumu bez pusēnām (pa kreisi) un radiosity ar pusēnām (pa labi)
*Radiosity* iekļaušana aprēķinos atveidošanas procesā nereti sniedz papildu elements no reālisma pabeigtajam projektam, jo tā imitē reālas parādības. 

## Pārskats par ''radiosity'' algoritmu

Virsmas ainas, kas katra ir sadalīta vienā vai vairākos mazākos virsmās. Skata koeficients (zināms arī kā formas faktors) aprēķina katram pārim no ielāpiem; tas ir koeficients, aprakstot, kā arī plāksteri var redzēt viens otru. Plankumi, kas ir tālu viens no otra, vai orientēti slīpā leņķī viens pret otru, tad tiem būs mazāks skata koeficients.

## Matemātiska formulācija

*Radiosity* metodes pamatā ir teorija par siltuma starojumu, jo *radiosity* balstās uz maksimālu gaismas daudzumu enerģiju pārnesot to starp virsmām. Lai vienkāršotu aprēķinu metodi, pieņem, ka visa izkliede ir pilnīgi neskaidra. Virsmas parasti ir četrstūra vai trīsstūra elementi.

## Priekšrocības

Viena no priekšrocībām ir tā, ka *radiosity* algoritms ir salīdzinoši vienkāršs, to ir viegli pielietot. Tas ir noderīgs algoritms, lai mācītu studentus par vispārīgiem gaismas algoritmiem. Tipiska tiešo apgaismojumu atveidotāja jau ir gandrīz visi algoritmi (perspektīvas transformēšanai, faktūru kartēšanu, slēptās virsmas noņemšana), kas nepieciešami, lai īstenotu *radiosity*. Nav jābūt specifiskām zināšanām matemātikā, lai izprastu *radiosity* algoritmu.

## Atsauces
Vestermanis

**Vestermanis** ( — 'rietumnieks'; sieviešu dzimtē Vestermane) ir vācu cilmes uzvārds. Cilvēki ar šo uzvārdu:

* Marģers Vestermanis (1925) — Latvijas ebreju vēsturnieks;
* ‎Verners Vestermanis (*Werner Westermann*; 1891—1959) — vācbaltu izcelsmes Latvijas jurists un politiķis..

## Skatīt arī
*Iļja Vestermans
Sauszemes vientuļniekvēžu dzimta

**Sauszemes vientuļniekvēžu dzimta** (*Coenobitidae*) ir viena no anomuru infrakārtas (*Anomura*) tropos mītošām dzimtām, kas apvieno 17 mūsdienās dzīvojošas sugas, kuras tiek iedalītas 2 ģintīs. Šīs dzimtas pieaugušie īpatņi dzīvo tikai uz sauszemes, bet uzturas piekrastes joslā, tā kā to kāpuri attīstās ūdenī. 

## Kopīgās īpašības
Kā visiem vientuļniekvēžiem arī sauszemes vientuļniekvēžiem ar eksoskeletu ir segta tikai daļa ķermeņa. Vēders tiem ir mīksts un neaizsargāts. Tādēļ piemērotas slēptuves (gliemežvāka) atrašana ir viens no svarīgākajiem to dzīves uzdevumiem. Turklāt, tā kā vientuļniekvēzis visu laiku aug lielāks, tam ir atkal un atkal jāatrod jauna mājiņa, kurā slēpties. Tiem ir ļoti labi attīstīta oža, kā arī acis.

Lielākais dzimtā ir palmu krabis (*Birgus latro*), kurš var sasniegt 30 cm. Vienlaicīgi tas ir lielākais bezmugurkaulnieks pasaulē. Vislabāk zināmā suga dzimtā ir Karību vientuļniekvēzis (*Coenobita clypeatus*), kuru ļoti bieži pārdod zooveikalos kā mīļdzīvnieku. Sauszemes vientuļniekvēži ir plēsīgi visēdāji un barojas ar jebko, ko var atrast vai nomedīt.

## Sistemātika
[thumb|240px|[Palmu krabis (*Birgus latro*) ir lielākais bezmugurkaulnieks pasaulē]]
***Sauszemes vientuļniekvēžu dzimta** (*Coenobitidae*)
**ģints Palmu krabji (*Birgus*)
***Palmu krabis (*Birgus latro*)
**ģints Sauszemes vientuļniekvēži (*Coenobita*)
***Austrālijas sauszemes vientuļniekvēzis (*Coenobita variabilis*)
***Ekvadoras vientuļniekvēzis (*Coenobita compressus*)
***Indonēzijas krabis (*Coenobita brevimanus*)
***Karību vientuļniekvēzis (*Coenobita clypeatus*)
***Melleņu vientuļniekvēzis (*Coenobita purpureus*)
***Meža vientuļniekvēzis (*Coenobita spinosus*)
***Nigērijas vientuļniekvēzis (*Coenobita rubescens*)
***Sarkanās jūras krabis (*Coenobita scaevola*)
***Zemeņu vientuļniekvēzis (*Coenobita perlatus*)
****[[Coenobita carnescens]]*
****[[Coenobita cavipes]]*
****[[Coenobita longitarsis]]*
****[[Coenobita olivieri]]*
****[[Coenobita pseudorugosus]]*
****[[Coenobita rugosus]]*
****[[Coenobita violascens]]*

## Atsauces

## Ārējās saites

*Coenobitidae: The Hermit Crabs
*Minden pictures: Coenobitidae
*Anomura: Families: Coenobitidae Dana, 1852
*Наземные крабы-отшельники - Coenobitidae Land hermit crabs Coenobitidae фото, видео
Beibežu purvs

**Beibežu purvs** ir daļēji nosusināts zemais purvs Bauskas novada Vecumnieku pagastā. Izvietojies Upmales paugurlīdzenuma rietumu malā starp Vecumniekiem un Misu. Purvs veidojies, nepietiekamas noteces dēļ pārpurvojoties smilšainam līdzenumam. Kopš 1950. gadiem purvā meliorācijas pētījumus veic Beibežu meliorācijas izmēģinājumu stacija. Gandrīz visa purva platība nosusināta ar vaļējiem grāvjiem un drenāžu, purvam cauri tekošās Misa un Taļķe iztaisnotas.

## Atsauces
Aleksandrs Dešapels

**Aleksandrs Dešapels** (; , Ville-d’Avray  (tagad Odesēna) — , Parīze) bija Francijas šahists.

## Biogrāfija
Viens no Francijas spēcīgākajiem šahistiem 19. gadsimta sākumā. Napoleona karu dalībnieks. Kaujā pie Flērusas (tagadējā Beļģijā) ticis ievainots un zaudējis labo roku. Pēc Vaterlo kaujas 1815. gadā atvaļinājies ģenerāļa pakāpē. No 1815. gada līdz 1821. gadam bijis Parīzes šaha kafejnīcas *Café de la Régence* patstāvīgs apmeklētājs. Francijā ticis uzskatīts par Andrē Danikanā Filidora slavas mantinieku. Visiem saviem pretiniekiem deva priekšā kādu figūru vai bandinieku. 1821. gadā devis priekšā Džons Kohrenam un Luijam Šarlam de Laburdonē bandinieku un gājienu. Uzvarējis Kohrenu ar 7:0, bet zaudējis Laburdonē ar tādu pašu rezultātu - 0:7. 1824. gadā pasludinājis Laburdonē par spēcīgāko šahistu un pamazām pārstājis spēlēt šahu. No 1821. gada līdz 1847. gadam ticies un ar mainīgām sekmēm spēlējis arī pret Pjēru Sentamānu. Pievērsis uzmanību arī šaha atklātņu teorijai. Franču šaha žurnālā *[[Le Palamède]]* analizējis atklātni, kura vēlāk nosaukta par latviešu gambītu.

## Ārējās saites
Silabrieži

**Silabrieži** ir ciems Salaspils novada Salaspils pagastā netālu no autoceļa V35.
## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Frīdrihs fon Meijendorfs

**Frīdrihs Gotlībs Aleksandrs Kazimirs brīvkungs fon Meijendorfs** (; dzimis , miris ) bija vācbaltiešu muižnieks un politiķis no Meijendorfu dzimtas. Vidzemes landmaršals no 1884. līdz 1908. gadam.

Dzimis Rankas muižā. No 1854. līdz 1858. gadam mācījās Bērzaines ģimnāzijā. No 1858. līdz 1861. gadam studēja jurisprudenci Tartu Universitātē. No 1861. līdz 1863. gadam studēja Cīrihes Universitātē. Atgriezās Vidzemē, kur darbojās guberņas muižniecības iestādēs.

## Ārējās saites
* Meijendorfs BBL digital
Sauszemes vientuļniekvēži

**Sauszemes vientuļniekvēži** (*Coenobita*) ir viena no divām sauszemes vientuļniekvēžu dzimtas (*Coenobitidae*) ģintīm, kas apvieno 16 tropos dzīvojošas vēžveidīgo sugas. Šajā ģintī apvienotas gandrīz visas sauszemes vientuļniekvēžu dzimtas sugas. Tikai viena suga — palmu krabis (*Birgus latro*) — ir izdalīta atsevišķā ģintī.

## Izplatība
[thumb|left|240px|Klusā okeāna austrumu piekrastē mājo tikai viena sauszemes vientuļniekvēžu suga — [Ekvadoras vientuļniekvēzis (*Coenobita compressus*)]]
Lielākā daļa sugu mājo Indijas un Klusā okeāna reģionā. Tikai viena suga (Nigērijas vientuļniekvēzis (*Coenobita rubescens*)) dzīvo Āfrikas rietumos, viena (Karību vientuļniekvēzis (*Coenobita clypeatus*)) Atlantijas okeāna rietumkrastā un viena suga (Ekvadoras vientuļniekvēzis (*Coenobita compressus*)) Klusā okeāna Amerikas krastā.

## Kopīgās īpašības
Kā visiem vientuļniekvēžiem arī sauszemes vientuļniekvēžiem ar eksoskeletu ir segta tikai daļa ķermeņa. Vēders tiem ir mīksts un neaizsargāts. Tādēļ piemērotas slēptuves (gliemežvāka) atrašana ir viens no svarīgākajiem to dzīves uzdevumiem. Turklāt, tā kā vientuļniekvēzis visu laiku aug lielāks, tam ir atkal un atkal jāatrod jauna mājiņa, kurā slēpties. Dažas sugas gliemežvāku vietā izvēlas augu tukšajos stobros, bambusu stumbros, salauztās kokosriekstu čaulās un citas līdzīgas slēptuves.

Tiem ir ļoti labi attīstīta oža, kā arī acis. Visas sauszemes vientuļniekvēžu sugas savā mājiņā — gliemežvākā nēsā līdzi arī ūdeni, kas ļauj tiem ilgstoši atrasties ārpus ūdens.

Vislabāk zināmā suga ģintī ir Karību vientuļniekvēzis (*Coenobita clypeatus*), kuru ļoti bieži pārdod zooveikalos kā mīļdzīvnieku. Sauszemes vientuļniekvēži ir plēsīgi visēdāji un barojas ar jebko, ko var atrast vai nomedīt.

## Sistemātika
[thumb|240px|[Karību vientuļniekvēzis (*Coenobita clypeatus*) ir arī populārs mīļdzīvnieks]]
***Sauszemes vientuļniekvēžu ģints** (*Coenobita*)
**Austrālijas sauszemes vientuļniekvēzis (*Coenobita variabilis*)
**Ekvadoras vientuļniekvēzis (*Coenobita compressus*)
**Indonēzijas krabis (*Coenobita brevimanus*)
**Karību vientuļniekvēzis (*Coenobita clypeatus*)
**Melleņu vientuļniekvēzis (*Coenobita purpureus*)
**Meža vientuļniekvēzis (*Coenobita spinosus*)
**Nigērijas vientuļniekvēzis (*Coenobita rubescens*)
**Sarkanās jūras krabis (*Coenobita scaevola*)
**Zemeņu vientuļniekvēzis (*Coenobita perlatus*)
***[[Coenobita carnescens]]*
***[[Coenobita cavipes]]*
***[[Coenobita longitarsis]]*
***[[Coenobita olivieri]]*
***[[Coenobita pseudorugosus]]*
***[[Coenobita rugosus]]*
***[[Coenobita violascens]]*

## Atsauces

## Ārējās saites
*Social Facilitation of Foraging Behavior by the Hermit Crab
Bērzkalni (Alsungas pagasts)

**Bērzkalni** (agrāk **Stirnumuiža**) ir ciems Kuldīgas novada Alsungas pagasta, izvietojies pagasta rietumu daļā,  no pagasta centra Alsungas,  no novada centra Kuldīgas un  no Rīgas. 

Ciems izvietojies pie vietējas nozīmes autoceļa V1262, pie Dravniekvalka ieteces Bērzkalnvalkā.

## Atsauces
Dienvidstacija

**Dienvidstacija** ir ciems Kuldīgas novada Alsungas pagastā, izvietojies pagasta centrālā daļā,  no pagasta centra Alsungas,  no novada centra Kuldīgas un  no Rīgas.

Pie apdzīvotās vietas atradās slēgtās dzelzceļa līnijas Liepāja—Ventspils stacija — Alsungas Dienvidu stacija.

## Atsauces